钦定古今图书集成/明伦汇编/官常典/第100卷 > 承休昭毅王弥鋠
## 钦定古今图书集成/明伦汇编/官常典/第100卷 > 承休昭毅王弥鋠

按《明外史唐定王传》：“弥鋠，承休王芝埌子。芝埌以骄
纵与庄王交，讦失令名。弥鋠折节盖愆，喜儒雅，尝汇
古法书名曰《复斋集》《古法帖》，又著《存斋乐府》《复斋录》
十馀卷。嗣爵不改布素。唐敬王以其行谊上闻，世宗
玺书褒之，未至而卒。葬之日，牵绋号泣者数千人。子
宇渊嗣。宇渊子宙枝，好学识典故，著《皇明统宗绳蛰
录》。”

按《藩献记》：“承休昭毅王弥鋠，荣和王子也。性警敏绝
人，喜儒雅而善决断。嘉靖二十一年，唐敬王以王行
谊上闻，玺书褒之。命未下而王薨。长子宇渊嗣爵。渊
子宙枝亦好学，识典故，著《皇明统宗绳蛰录》十二卷，
言藩事颇详。今行于世。”